《十一月初六发平夷初出滇境怅然成咏》
清代·孙清元

昆湖回望千岩隔，此去真成异乡客。一关中断界滇黔，关内晴乡关外雪。

长路漫漫雨雪明，销魂不待断鸿声。驿楼镫火梅花夜，便有天涯万里情。

作者简介：（?—1813）直隶晋州人。乾隆四十五年武进士，授湖北襄阳镇标中营守备。嘉庆间以镇压川、楚白莲教，累擢四川提督。